
Tájékoztatás

Pitvaros Község Önkormányzatának 
a KEOP-6.2.0/A/09-2010-0165 számú Támogatási okirat alapján megvalósított pályázatról.

Pitvaros Község Önkormányzata az Új Magyarország Fejlesztési Terv Környezet és Energia Operatív programja keretében a - KEOP-6.2.0/A/09 - „Fenntarthatóbb életmódot és fogyasztási lehetőségeket népszerűsítő, terjedésüket elősegítő mintaprojektek” című pályázati kiírásra 2010. december 21.-én pályázatot nyújtott be.

A „Hivatásforgalmú kerékpáros közlekedés feltételeinek javítása Pitvaros községben.” című projektünket a támogató Nemzeti Fejlesztési Ügynökség nevében eljáró Energia Központ Nonprofit Kft. 95%-os támogatási intenzitás mellett 9.180.610.-Ft összegű támogatásban részesítette.

Projektünk elsődleges és közvetlen célja a Pitvaros, Kossuth Lajos utca 27. szám alatti Általános iskola épületénél kialakításra került 50 férőhelyes kerékpár tároló és a hozzá tartozó összesen 25 m2 alapterületű öltöző, valamint a Pitvaros, Mezőhegyesi út 54. szám alatt található Orvosi rendelő épületénél 30 férőhelyes kerékpártároló építése.

A projekt részét képezi továbbá 25 db kerékpár beszerzése, amit bérelni lehet Pitvaros Község Önkormányzatánál, környezettudatos szemlélet és a kerékpáros közlekedés népszerűsítésére szervezett programok, és rendezvények lebonyolítása, valamint a pályázatban vállalt tájékoztatási kötelezettség megvalósítása.

A fejlesztés keretében kialakított kerékpártároló lehetőséget teremt az iskolai tanulók és a dolgozók, valamint a járó-beteg ellátásra az Orvosi rendelőbe érkező személyek környezettudatos közlekedésének elősegítésére.

Pitvaros Község Önkormányzata hosszú távú célja a környezettudatos, balesetmentes közlekedés lehetőségének megteremtése, valamint a településen élő emberek életminőségének javítása.

A projekt 2011. július 14. és 2012. december 27. között valósult meg.

Pitvaros, 2012. december 28.

Radó Tibor


Polgármester

